CELEX: 62020CN0217
Language: sl
Date: 2020-05-25 00:00:00
Title: Zadeva C-217/20: Predlog za sprejetje predhodne odločbe, ki ga je vložilo Rechtbank Overijssel (Nizozemska) 25. maja 2020 — XXXX/Staatssecretaris van Financiën

7.9.2020   
            
            
               SL
            
            
               Uradni list Evropske unije
            
            
               C 297/22
            
         
      Predlog za sprejetje predhodne odločbe, ki ga je vložilo Rechtbank Overijssel (Nizozemska) 25. maja 2020 — XXXX/Staatssecretaris van Financiën
      (Zadeva C-217/20)
      (2020/C 297/30)
      Jezik postopka: nizozemščina
      
         Predložitveno sodišče
      
      Rechtbank Overijssel
      
         Stranki v postopku v glavni stvari
      
      
         Tožeča stranka: XXXX
      
         Tožena stranka: Staatssecretaris van Financiën
      
         Vprašanja za predhodno odločanje
      
      
                  1.
               
               
                  Ali je treba člen [7](1) Direktive 2003/88/ES (1) Evropskega parlamenta in Sveta z dne 4. novembra 2003 o določenih vidikih organizacije delovnega časa razlagati tako, da delavec ne izgubi plače ali njenega dela zaradi uresničevanja svoje pravice do letnega dopusta? Ali pa je treba to določbo razlagati tako, da delavec med uresničevanjem pravice do letnega dopusta ohrani svojo plačo, ne glede na to, kaj je vzrok za to, da med dopustom ne dela?
               
            
                  2.
               
               
                  Ali je treba člen 7(1) Direktive 2003/88/ES Evropskega parlamenta in Sveta z dne 4. novembra 2003 o določenih vidikih organizacije delovnega časa razlagati tako, da nasprotuje nacionalnim določbam in praksi, v skladu s katerimi delavec, ki je zaradi bolezni nezmožen za delo, ob koriščenju letnega dopusta ohrani plačo na ravni svoje plače neposredno pred koriščenjem letnega dopusta, čeprav je ta plača zaradi njegove dolgotrajne nezmožnosti za delo nižja od plače pri popolni zmožnosti za delo?
               
            
                  3.
               
               
                  Ali je treba pravico vsakega delavca do plačanega letnega dopusta na podlagi člena 7 Direktive 2003/88/ES Evropskega parlamenta [in Sveta z dne 4. novembra 2003 o določenih vidikih organizacije delovnega časa] in na podlagi ustaljene sodne prakse Unije razlagati tako, da je z njima v nasprotju znižanje te plače med dopustom v času nezmožnosti za delo?
               
            
         (1)  UL 2003, L 299, str. 9.